Odense Adresse-Contoirs Efterretninger, 1840-10-01
Stænderforsamlingen i Roeskilde. Først i det sex og halvtredsindstyvende Møde den 17 Septbr. foretoges (see Stændertidenden Nr. 185, der iforgaars modtoges her i Odense) Afstemningen ang. Sagen om Modificationer i Provindsialstændernes Jnstitution, og om Skattebevillingsret. Efter herved at meddele Resultatet af denne Afstemning, skal Man i denne Tidende søge efterhaanden at indhente det Mærkeligste af de stedfundne, for enhver Fædrelandsven vigtige Debatter. Resultatet blev ved Afstemningen følgende: 1) Committeens Jndstillings 1ste Passus a: "At Forsamlingen andrager paa, at Anordningerne om Provindsialstændernes Jnstitution maae undergives en Revision, sigtende til at udvikle den til større mere fyldestgjørende Virksomhed, bifaldtes med 62 Ja mod 5 Nei. 2) Committeens Jndstillings 1ste Passus b. At Forsamlingen vil andrage for Hs. Majestæt, at han vil tage den i Forholdenes Natur begrundede Trang til en friere Udvikling af Samfundsforholdene i nøieste Overveielse og i sin Viisdom træffe de i dette Øiemeed for det Heles Vel fornødne Foranstaltninger, blev, under Reservation af Kamhr. Rosenørns Amendement, ved Kugle=Afstemning billiget med 51 Ja mod 16 Nei. Da det derpaa sattes under Afstemning, om denne saaledes vedtagne Passus skulde forblive uforandret, eller om Noget skulde indskydes efter Ordet begrundede,, det være nu det af Committeen under No. 3 eller det af Kammerherre Rosenørn under No. 4 foreslaaede Tillæg, blev det med 63 Ja mod 4 Nei vedtaget at et af dem skulde indskydes. Derpaa blev det af Committeen foreslaaede Tillæg under No. 3, og med historiske Vidnesbyrd godtgjorte billiget med 41 Ja mod 26 Nei, hvorved Kambr. Rosenørns Amendement under No. 4 bortfaldt. 5) Committeens Jndstillings anden Passus, der lyder saaledes: ved Forening eller Forbindelse af de nu adskilt bestaaende Forsamlinger, antoges ved Kugle-Afstemning med 14 Ja mod 23 Net. 6) Committeens Jndstillings tredie Passus: og ved hensigtsmæssig Modificering af det nu bestaaende Valgsystem, antoges, ligeledes ved Afstemning med Kugler, Bihuusgade 66 med 41 Ja mod 22 Nei. 7) Grev Reventlows Amendement, c: "At det, dersom Hs. Majestæt skulde beslutte de danske Provindsialstænders Forening, i den Anordning, som desangaaende vilde emanere, tydeligen maatte udtales, at Minoriteten ogsaa i private Sager er berettiget til at fordre dens afvigende Mening, tilligemed de Grunde, hvorpaa den er bygget, optagen i den Betænkning, som skal afgives til Kongen, forkastedes med 47 Nei mod 20 Ja. 8) Godseier Luders's Amendement i: At i Præmisserne til Forsamlingens Petition nævnes: at ved Valgene til Stænderforsamlingen de Deputerede vælges særskilt og derefter Suppleanterne, forkastedes med 18 Nei mod 19 Ja. 9) Da Proprietair Hansens Amendement h: At Forsamlingen ikke i sin Petition anbefaler Geistligheden til at erholde nogen Valgret, i det Væsentlige var indbefattet under 10) Etatsraad Steenfeldts mere omfattende Amendement m."At Forsamlingen ikke udtaler sig for at Valgretten og Valgbarheden udstrækkes til Geistlige i Egenskab af Beneficiarier, blev kun dette sidste sat under Afstemning, og ved Kugle-Votering antaget med 38 Ja mod 29 Nei. 1 Etatsraad Steenfeldts Amendement K. At Forsamlingen, ikke udtaler sig for: at der gives et bestemt Tilsagn om, at der ikke vil blive lagt Embedsmanden Hindringer i Veien for at følge Stændervalget, forkastedes med 12 Nei mod 25 Ja 12) Spørgsmaalet, om de i denne Sag omhandlede Petitioner - samt Erklæringer derimod, skulle indsendes med Forsamlingens Petition, besvaredes ved Kugle=Afstemning bekræftende med 43 Ja mod 21 Nei. 13) Justitsraad Salicaths Amendement, som ogsaa tidligere var stillet af Kambr. Benzon, og nu blev udtrykt saaledes: "At der, hvis disse Petitioner indsendes, da i Præmisserne anføres, at Forsamlingen anseer sig uberettiget til at anbefale samme, blev forkastet med 49 St. mod 18. Da Jngen forlangte Spørgsmaalet omPetitionernes Jndsendelse paany sat under Afstemning, bortfaldt Nr. 14 paa Afstemningslisten. Endelig blev Spørgsmaalet: 14) om Petition skulde indgives, sat under Afstemning med Kugler, og besvaret bekræftende med 46 Ja mod 21 Nei. Efterat Afstemningen saaledes var tilendebragt, forlangte Kammerherre Castenschiold, i Henhold til Frdn. af 15, Mai 1834 §70, Minoritetens Votum i denne Sag optaget i Forsamlingens Petition. Det blev i den Anledning fra flere Sider bemærket, at der, ifølge den hidtil i de danske Stænderforsamlinger fulgte Praxis, ikke tidligere var indført Minoritets Votum i Petitioner; at Spørgsmaalet og Fortolkningen af §70 i denne Henseende i forrige Session havde været Gjenstand for Forhandlinger, under hvilke den Kongel. Commissarius ikke yttrede nogen bestemt Mening; hvorfor de, der havde en fra den i Praxis antagne afvigende Mening, formeentligen maatte have indgivet et Forslag til at fremkalde en authentisk Fortolkning af Paragraphen Da Præsidenten derpaa stillede det Spørgsmaal under Afstemning, om det kunde tillades Minoriteten, i den nu afstemte Sag at faae sit Votum optaget i Forsamlingens Petition, blev dette Spørgsmaal med 42 St. mod 22 besvaret benegtende. Kammerherre Castenschjold erklærede derefter, at han, med Hensyn til Sagens Vigtighed, fandt sig foranlediget til, igjennem den Kongelige Commissarius at henvende sig med et Andragende til Hs. Maj. Kongen, om en authentisk Fortolkning af den ommeldte Paragraph i Anordn. af 15 Mai 1834.